เคยเป็นไหมกันไหมคะ หลังอาหารมื้อใหญ่ ต่อให้อิ่มยังง๊ายยังไงก็ต้องจัดของหวานต่อ ไม่ว่าจะเป็นเค้ก ไอศครีม น้ำหวาน บลาๆๆ ...

จริงๆ ตอนเด็กๆ ก็ไม่เคยเรียนนะคะ ว่ากระเพาะคนเราแยกส่วนของคาว ของหวานได้ เช่นตอนนี้กระเพาะส่วนของคาวเต็มแม๊กซ์แล้ว แต่ยังพื้นที่ยังเหลือสำหรับส่วนของหวาน ดังนั้นเธอสามารถไปต่อได้จ้ะ ยังไงก็ตาม คนส่วนใหญ่ (รวมถึงอิฉัน) ไปต่อค่ะ

วันนี้เป็นชานมไข่มุก สัญชาติไต้หวันค่ะ ราคาเริ่มที่ 40 บาทใต้ตึกเอ็มไพร์ค่ะ ไม่ต้องตามมาถึงนี่นะคะ ร้านเค้ามี10กว่าสาขา ในหลายห้าง รวมถึงสถานที่ที่วัยรุ่น (อย่างพวกเรา) ชอบไปอยู่แล้ว เช่น สยามค่ะ

เมนูก็หลากหลายดี มีทั้งชา กาแฟ สมูตตี้ และยังมีพวกแนวผลไม้ เช่น สตอเบอรี่ค่ะ

ท้อปปิ้งก็เปลี่ยนได้นะ นอกจากไข่มุก ก็มีเยลลี่ พุดดิ้ง เฉาก๊วย โอเรโอ (บางครั้งเลือกไม่ถูก จบที่ใส่ทุกอย่าง)

รูปวันนี้เป็นชานม สำหรับเด็กกำลังโต (ด้านข้าง) ต้องการพลังงานสูง ในวันที่ต้องรีบส่งงานให้เจ้านายค่ะ

รสชาติ โอเค มาได้เรื่อยๆ เวลาต้องการใช้พลัง จริงๆรสชาติไม่ได้ต่างจากชานมเจ้าอื่นอะไรมากนักค่ะ 

ตอนนี้มีโปรโมชั่น อัพไซท์ ของคนใช้เครือข่ายทรู จ่ายราคาไซท์ เอ็ม 40 บาท แต่ได้ดื่มไซท์ ใหญ่ราคา 50 บาทค่ะ หมดเขต 30 กย 57 ค่ะ
